ระเบียบคณะกรรมการขายตรงและตลาดแบบตรงระเบียบคณะกรรมการขายตรงและตลาดแบบตรงว่าด้วยหลักเกณฑ์และเงื่อนไขในการเปรียบเทียบตามพระราชบัญญัติขายตรงและตลาดแบบตรงพ.ศ. ๒๕๔๕ พ.ศ. ๒๕๖๐ โดยที่ระเบียบคณะกรรมการขายตรงและตลาดแบบตรงว่าด้วยหลักเกณฑ์และเงื่อนไขในการเปรียบเทียบความผิดตามกฎหมายว่าด้วยขายตรงและตลาดแบบตรงพ.ศ. ๒๕๕๖ ได้ใช้บังคับมาเป็นเวลานาน ประกอบกับสถานการณ์ต่าง ๆได้เปลี่ยนแปลงไปและไม่เหมาะสมกับสภาวการณ์ในปัจจุบัน สมควรกำหนดหลักเกณฑ์และเงื่อนไขในการใช้อำนาจเปรียบเทียบของผู้มีอำนาจเปรียบเทียบขั้นตอนการเปรียบเทียบ และการทำประวัติผู้ต้องหา ให้มีความเหมาะสมชัดเจน และใช้บังคับได้อย่างมีประสิทธิภาพมากขึ้นจึงจำเป็นต้องกำหนดระเบียบนี้อาศัยอำนาจตามความในมาตรา ๕๕แห่งพระราชบัญญัติขายตรงและตลาดแบบตรง พ.ศ. ๒๕๔๕ และที่แก้ไขเพิ่มเติมคณะกรรมการขายตรงและตลาดแบบตรงจึงวางระเบียบเกี่ยวกับการเปรียบเทียบผู้กระทำความผิดตามพระราชบัญญัติดังกล่าวไว้เพื่อเป็นแนวทางปฏิบัติ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการขายตรงและตลาดแบบตรงว่าด้วยหลักเกณฑ์และเงื่อนไขในการเปรียบเทียบตามพระราชบัญญัติขายตรงและตลาดแบบตรงพ.ศ. ๒๕๔๕ พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบคณะกรรมการขายตรงและตลาดแบบตรงว่าด้วยหลักเกณฑ์และเงื่อนไขในการเปรียบเทียบความผิดตามกฎหมายว่าด้วยขายตรงและตลาดแบบตรงพ.ศ. ๒๕๕๖ข้อ ๔ ในระเบียบนี้ผู้มีอำนาจเปรียบเทียบ หมายถึงผู้ซึ่งได้รับมอบหมายจากคณะกรรมการขายตรงและตลาดแบบตรงให้ดำเนินการเปรียบเทียบบรรดาความผิดตามพระราชบัญญัติขายตรงและตลาดแบบตรง พ.ศ.๒๕๔๕ผู้ต้องหาหมายความว่า ผู้ถูกกล่าวหาว่ากระทำความผิดตามพระราชบัญญัติขายตรงและตลาดแบบตรงพ.ศ. ๒๕๔๕ข้อ ๕ บรรดาคดีที่ผู้มีอำนาจเปรียบเทียบเห็นว่าอยู่ในอำนาจเปรียบเทียบให้ผู้มีอำนาจเปรียบเทียบปฏิบัติดังนี้(๑) ชี้แจงให้ผู้ต้องหาเข้าใจว่า ความผิดที่ถูกกล่าวหาเป็นคดีที่เปรียบเทียบได้ในกรณีที่ผู้ต้องหารับสารภาพว่าได้กระทำความผิดจริงและยินยอมให้เปรียบเทียบให้ผู้มีอำนาจเปรียบเทียบบันทึกชื่ออายุ ที่อยู่ของผู้กล่าวหาและผู้ต้องหา ข้อหาวัน เวลา และสถานที่เกิดเหตุ ตลอดจนรายละเอียดอื่น ๆ ในสมุดรับคำกล่าวโทษตามแบบขต.๓ ท้ายระเบียบนี้ และบันทึกคำให้การของผู้กล่าวหา และผู้ต้องหาตามแบบ ขต.๔ท้ายระเบียบนี้ แล้วจึงเปรียบเทียบในกรณีผู้ต้องหาไม่ยินยอมให้เปรียบเทียบปรับให้ทำบันทึกคำให้การตามแบบ ขต.๕ ท้ายระเบียบนี้(๒) บรรดาคดีที่ผู้มีอำนาจเปรียบเทียบเห็นว่าไม่อาจเปรียบเทียบหรือไม่สมควรเปรียบเทียบ หรือคดีที่ผู้ต้องหาไม่มาเปรียบเทียบภายในเวลาที่กำหนดหรือมาทำการเปรียบเทียบแต่ไม่ยินยอมตามที่ได้เปรียบเทียบให้ส่งพนักงานสอบสวนดำเนินคดีต่อไปข้อ ๖ ในการเปรียบเทียบให้ผู้มีอำนาจเปรียบเทียบกำหนดเงินค่าปรับตามพฤติการณ์และความร้ายแรงแห่งการกระทำความผิดถ้าการเปรียบเทียบนั้น มีปัญหาสำคัญซึ่งยากแก่การวินิจฉัยให้หารือคณะกรรมการขายตรงและตลาดแบบตรงข้อ ๗ ในกรณีที่ผู้ต้องหาเป็นนิติบุคคลให้บันทึกคำให้การและบันทึกเปรียบเทียบ ให้แยกกันระหว่างนิติบุคคล กรรมการผู้จัดการหรือบุคคลซึ่งรับผิดชอบการดำเนินงานของนิติบุคคลข้อ ๘ ถ้าคดีที่เปรียบเทียบมีของกลางที่จะต้องจัดการอย่างใดอย่างหนึ่งให้ผู้มีอำนาจเปรียบเทียบบันทึกความยินยอมของเจ้าของสิ่งของนั้น ๆว่ายินยอมให้เป็นของแผ่นดินตามแบบ ขต.๖ ท้ายระเบียบนี้และจัดการแก่สิ่งของนั้นตามควรแก่กรณี ภายในขอบเขตของอำนาจหน้าที่ที่จะกระทำได้ข้อ ๙เมื่อผู้ต้องหาชำระเงินค่าปรับแล้วให้ผู้มีอำนาจเปรียบเทียบออกใบเสร็จรับเงินให้แก่ผู้ต้องหาและให้ผู้ต้องหาลงลายมือชื่อรับทราบจำนวนเงินค่าปรับไว้ที่คู่ฉบับใบเสร็จรับเงินข้อ ๑๐ เมื่อเปรียบเทียบเสร็จและได้รับชำระค่าปรับแล้วให้ผู้มีอำนาจเปรียบเทียบบันทึกการเปรียบเทียบตามแบบ ขต.๗ ท้ายระเบียบนี้และให้จัดทำระบบข้อมูลประวัติผู้ต้องหา จัดทำบันทึกประวัติของผู้ต้องหาตามแบบ ขต.๘ท้ายระเบียบนี้ และทำงบเดือนคดีตลอดจนรวบรวมสำนวนการเปรียบเทียบที่เสร็จคดีแล้วเสนอคณะกรรมการขายตรงและตลาดแบบตรงเพื่อทราบข้อ ๑๑ การเก็บรักษาเงินค่าปรับและการนำเงินค่าปรับส่งคลังให้เป็นไปตามระเบียบว่าด้วยการนั้นข้อ ๑๒ ให้สำนักงานคณะกรรมการคุ้มครองผู้บริโภคเก็บรักษาสำนวนเปรียบเทียบที่เสร็จคดีไว้ภายในกำหนดอายุความเมื่อพ้นกำหนดอายุความแล้วให้ขออนุญาตทำลายตามระเบียบสำนักนายกรัฐมนตรีว่าด้วยงานสารบรรณต่อไปข้อ ๑๓ ให้ประธานกรรมการขายตรงและตลาดแบบตรงรักษาการตามระเบียบนี้ประกาศณ วันที่ ๒๑ กรกฎาคม พ.ศ. ๒๕๖๐วีระพงษ์บุญโญภาสประธานกรรมการขายตรงและตลาดแบบตรง[เอกสารแนบท้าย]๑. สมุดรับคำกล่าวหาโทษ แบบ ขต.๓๒. บันทึกคำให้การของผู้กล่าวหาและผู้ต้องหาแบบ ขต.๔๓. บันทึกคำให้การของผู้กล่าวหาและผู้ต้องหา (กรณีไม่ยินยอมเปรียบเทียบปรับ)แบบ ขต.๕๔. บันทึกความยินยอมของเจ้าของสิ่งของ มอบสิ่งของให้เป็นของแผ่นดินแบบ ขต.๖๕. บันทึกการเปรียบเทียบ แบบ ขต.๗๖. ประวัติผู้กระทำความผิด แบบ ขต.๘(ดูข้อมูลจากภาพกฎหมาย)ชวัลพร/อัญชลี/จัดทำ๒๕สิงหาคม ๒๕๖๐นุสรา/ตรวจ๒๓ มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๒๑๐ ง/หน้า ๘๕/๒๓ สิงหาคม ๒๕๖๐